Αδελφές Σπανομάρκου

μικρογραφία
Οι **Αδελφές Σπανομάρκου** (**Ιωάννα** και **Αρετή**) , (a.k.a. Spanomarkou) είναι Ελληνίδες μουσικοσυνθέτριες, στιχουργοί και παραγωγοί.

Αποτελούν καλλιτεχνικό δίδυμο, και μαζί έχουν γράψει και κυκλοφορήσει πολλά μουσικά album, αλλά και μουσική για το θέατρο και τον κινηματογράφο. Για τις δημιουργίες τους έχουν διακριθεί και βραβευτεί σε διεθνείς διαγωνισμούς μουσικής σύνθεσης. Είναι επίσης παραγωγοί, editors και σκηνοθέτριες ταινιών μικρού μήκους, και μουσικών βίντεο. Ταινίες και σειρές στις οποίες έχουν συμμετέχει στο soundtrack, παίζονται στο Netflix, Amazon και Apple TV+.  Το μουσικό τους ύφος απλώνεται σε πολλά είδη μουσικής, από ρεμπέτικο, classic rock, jazz, epic, συμφωνική έως και ηλεκτρονική progressive μουσική. Σε αρκετές συνθέσεις, κάνουν υβριδικές ενορχηστρώσεις, συνδυάζοντας όργανα κλασσικής ορχήστρας, synthesizer, ηλεκτρικά, αλλά και έθνικ από την Ελλάδα και όλο τον κόσμο, δημιουργώντας το χαρακτηριστικό τους στυλ. Από το 2021, είναι μέλη της επιτροπής ψηφοφορίας των βραβείων Grammy. Σύμφωνα με το έγκριτο αμερικανικό περιοδικό Billboard, στην ειδική έκδοση 23 Οκτωβρίου 2021 , τρείς συνθέσεις των αδελφών Σπανομάρκου, και ένα album με την καλλιτεχνική διεύθυνση και παραγωγή τους, ανακοινώθηκαν επισήμως  από την διοργανώτρια αρχή Recording Academy, στα υπόψιν για υποψηφιότητα στα 64α βραβεία Grammy, ενώ αναρτήθηκαν και στην ιστοσελίδα των Grammy Awards. Πρόκειται για τα τραγούδια : 1) "Preocupado" στις κατηγορίες Record of the Year, Best Rock Song, και Best Arrangement, Instruments and Vocals, 2)  "Ανεμοσκορπίσματα" στις κατηγορίες Song of the Year, Best Global Music Performance, και Best Arrangement, Instruments and Vocals, 3) "Ο Ύμνος των Σειρήνων" στις κατηγορίες Song of the Year, Best Global Music Performance, και Best Arrangement, Instruments and Vocals. Επίσης το album "Malay Vibes" για την κατηγορία Best Contemporary Instrumental Album.

Τον Μάρτιο του 2024 μέσω δημοσιευμάτων και ραδιοφωνικών συνεντεύξεων, ανακοίνωσαν πως προετοιμάζουν την νέα τους ταινία, σε δικό τους σενάριο και σκηνοθεσία του Αντώνη Σωτηρόπουλου, που πρόκειται να γυριστεί στην παλιά πόλη της Ρόδου, με τη συμμετοχή ξένων ηθοποιών στο κάστ, σε συμπαραγωγή με εταιρία από την Καλιφόρνια. Το σενάριο της επερχόμενης ταινίας "The Grand Magister" το οποίο υπογράφουν οι αδελφές Σπανομάρκου, κέρδισε υποψηφιότητα στο Stafford Film Festival το 2024 στην κατηγορία Σενάριο Ταινίας Μεγάλου Μήκους. 

Τον Απρίλιο του 2024 η Ιωάννα Σπανομάρκου τέθηκε Υποψήφια Ευρωβουλευτής με το κεντρώο κόμμα ΔΗΜΟΚΡΑΤΕΣ του Ανδρέα Λοβέρδου για τις Ευρωεκλογές της 9ης Ιουνίου 2024, και ορίστηκε Τομεάρχης Πολιτισμού.

Τον Σεπτέμβριο του 2024 ο αναγνωρισμένος ηθοποιος του Hollywood, Louis Mandylor σε συνεντεύξεις του στo περιοδικο Marie Claire, και στις Εφημερίδες Παραπολιτικά και Δημοκρατία ανακοίνωσε πως οι αδελφές Σπανομάρκου πρόκειται να γράψουν τη μουσική για τις ταινίες που πρόκειται να σκηνοθετήσει το ερχόμενο διάστημα. 

Επιπλέον την ίδια περίοδο, στην εφημερίδα Δημοκρατία δημοσιεύτηκε άρθρο που αναφέρει πως οι Ιωάννα & Αρετή Σπανομάρκου σε συνεργασία με αμερικανική εταιρία παραγωγής, προετοιμάζουν την νέα τους ταινία "Το Χαμένο Μαντείο του Τροφωνίου (The Lost Oracle of Trophonius)", μια περιπετεια μυστηρίου στο στυλ του Κώδικα Ντα Βίντσι, που προκειται να γυριστεί σε αρχαιολογικούς χώρους και μουσεια ανά την Ελλάδα. Το σενάριο υπογράφουν οι αδελφές Σπανομάρκου, και σύμφωνα με το δημοσιευμα, θα αποτελείται απο κυρίως ξένο κάστ ηθοποιών και θα σκηνοθετήσει ο Αντώνης Σωτηρόπουλος, ενώ έχει υποβληθεί αίτημα για στήριξη απο τον ΕΚΟΜΕ. 

## Βραβεύσεις και Διακρίσεις
2025 - Hollywood Indie Festival (Los Angeles, USA), Ημιτελικοί για την κατηγορία Σενάριο Ταινίας Μεγάλου Μήκους, για το σενάριο "The Grand Magister"  

2025 - Levadia Film Festival (Λιβαδειά, Ελλάδα), Υποψηφιότητα για την κατηγορία Καλύτερο Soundtrack, για το ντοκιμαντέρ "Caryatids"  

2024 - Stafford Film Festival (Stafford, UK), Υποψηφιότητα για την κατηγορία Σενάριο Ταινίας Μεγάλου Μήκους, για το σενάριο "The Grand Magister" 

2023 - Barcelona Indie Awards, (Βαρκελώνη, Ισπανία), Υποψηφιότητα για την κατηγορία Καλύτερο Ντοκιμαντέρ Μεγάλου Μήκους, για το ντοκιμαντέρ "Caryatids" 

2022 - Global Music Awards (California, USA) , Ασημένιο μετάλλιο για την σύνθεση και τους στίχους του άλμπουμ "Deadly Fire", στην κατηγορία "Composition-Lyrics/Songwriter)" 

2020 - Film Music Contest (London), 3η θέση στην κατηγορία "Original Theater Music", για την σύνθεση της μουσικής επένδυσης της ομώνυμης θεατρικής παράστασης "Μια Χριστουγεννιάτικη Ιστορία" (A Christmas Carol)

2018 - Global Music Awards (California, USA) , Χρυσό μετάλλιο για την σύνθεση της μουσικής επένδυσης της ομώνυμης θεατρικής παράστασης "Μια Χριστουγεννιάτικη Ιστορία" (A Christmas Carol), στην κατηγορία "Best Album"

2018 - Global Music Awards (California, USA) , Χρυσό μετάλλιο για την σύνθεση της μουσικής επένδυσης της ομώνυμης θεατρικής παράστασης "Μια Χριστουγεννιάτικη Ιστορία" (A Christmas Carol), στην κατηγορία "Original Score"

2016 - Global Music Awards (California, USA), Χρυσό μετάλλιο για την σύνθεση του μουσικού άλμπουμ "Ελλάς Πολιτική Κρατούμενη"(Greece, A Political Prisoner), στην κατηγορία "Best Album"

2016 - Global Music Awards (California, USA) , Χρυσό μετάλλιο για την σύνθεση του μουσικού άλμπουμ "Ελλάς Πολιτική Κρατούμενη"(Greece, A Political Prisoner), στην κατηγορία "Protest Music"

2016 - Global Music Awards (California, USA), Χρυσό μετάλλιο για την σύνθεση του μουσικού άλμπουμ "Ελλάς Πολιτική Κρατούμενη"(Greece, A Political Prisoner), στην κατηγορία "World Music"

2016 - Global Music Awards (California, USA),  ανακήρυξη της συμμετοχής ως "Best of Show" για την σύνθεση του μουσικού άλμπουμ "Ελλάς Πολιτική Κρατούμενη"(Greece, A Political Prisoner), στην κατηγορία "World Music" 

2015 - International Songwriting Competition (Nashville, USA), πέρασαν στον ημιτελικό για την σύνθεση του κομματιού "Varethika Tin Parapliroforisi", στην κατηγορία World 

2015 - International Songwriting Competition (Nashville, USA), πέρασαν στον ημιτελικό για την σύνθεση του κομματιού "Plethora", στην κατηγορία Instrumental 

2014 - International Songwriting Competition (Nashville, USA), πέρασαν στον ημιτελικό για την σύνθεση του κομματιού "Oi Neratzies Anthizoun" (Sour Orange Trees Are Blooming), στην κατηγορία World

2012 - International Songwriting Competition (Nashville, USA), Τιμητική Μνεία για την σύνθεση του κομματιού "Amethystos", στην κατηγορία Instrumental

2012 - International Songwriting Competition (Nashville, USA), πέρασαν στον ημιτελικό για την σύνθεση του κομματιού "Ime Eleftheri & Orea" (I'm Single and Beautiful), στην κατηγορία World 

## Μουσική για το Θέατρο

* "Μια Χριστουγεννιάτικη Ιστορία" του Κάρολου Ντίκενς, σε σκηνοθεσία Κωνσταντίνας Νικολαΐδη 
* "Το Ταξίδι της Κόκκινης Ομπρέλας" της Ελπίδας Μηναδάκη 

## Μουσική για Ταινίες και Σειρές
Μουσική των αδελφών Σπανομάρκου ακούγεται στις κάτωθι ταινίες και σειρές 

* Ted Lasso (2023)
* Who Scrooge is (2022)
* Caryatids (2022)
* Greed (2019)  
* Dream of a Shadow (2016)
* The Locksmith (2015)

## Δισκογραφία
Κυκλοφορίες album και single σε σύνθεση και στίχους των αδελφών Σπανομάρκου,  και live ηχογραφήσεις από συναυλίες και παραστάσεις της Ορχήστρας Σπανομάρκου (Spanomarkou Orchestra)

* "Ένα" (2012) Album Μουσική/Στίχοι Ι&Α Σπανομάρκου  - ερμηνεύουν οι: Αρετή Κετιμέ, Γιώργος Ράπτης, Δημήτρης Τσινιδέλος, στο μπουζούκι ο Γιώργος Ξενοκώστας. Περιέχει το τραγούδι "Φοιτητή - Φοιτητή" και το συρτάκι "Αμέθυστος"
* "Δύο" (2013) Album Μουσική/Στίχοι Ι&Α Σπανομάρκου  - ερμηνεύουν οι: Αρετή Κετιμέ, Χρήστος Παπαδόπουλος (από τα Παιδιά από την Πάτρα), Μπάμπης Βελισσάριος, Γιώργος Ράπτης, Δημήτρης Τσινιδέλος, Σωτήρης Ψυλλάκης, Τζίνα Δαλάκα, Κώστας Υφαντής, Έφη Γιαννακοπούλου. Στο μπουζούκι ο Γιώργος Ξενοκώστας. 
* "40 Greek Movie Songs, by Spanomarkou Orchestra" - (2014) Live Album 
* "Mikis Theodorakis: 90th Anniversary Concert, by Spanomarkou Orchestra (2015) Live Album 
* "Ελλάς Πολιτική Κρατούμενη" (2016) 2-CD Album Μουσική/Στίχοι/Κείμενα Ι&Α Σπανομάρκου 
* "Η Γέννηση Της Ελπίδας" (2017) Single Μουσική Ι&Α Σπανομάρκου 
* "Oi Nerantzies Anthizoun Dance Mykonos Remix by DJ ChrisZ"- (2017) Single - Μουσική/Στίχοι Ι&Α Σπανομάρκου, ερμηνεύει η Αρετή Κετιμέ
* "Το Τραγούδι της Σταγονούλας" (2018) Single - Μουσική/Στίχοι Ι&Α Σπανομάρκου – τραγούδι για την Εθελοντική Αιμοδοσία, βασισμένο στο βιβλίο "Η Σταγονούλα και ο Πήγασος" της Όλγας Παπακυριακού, ερμηνεύει η Μάνια Βλαχογιάννη
* "46 Legendary Songs, Mikis Theodorakis by Spanomarkou Orchestra" (2018) Live Album 
* "Μια Χριστουγεννιάτικη Ιστορία" (A Christmas Carol) (2018) Soundtrack Album για την ομώνυμη θεατρική παράσταση 
* "Το Ταξίδι της Κόκκινης Ομπρέλας" (The Journey of the Red Umbrella) - (2019) Soundtrack Album για την ομώνυμη θεατρική παράσταση 
* "Celtic Fezziwig's Dance remix feat. Dj Xander Milne" (2019) - Single  Μουσική Ι&Α Σπανομάρκου, Remix Xander Milne
* "Preocupado" (2020) - Single Μουσική Ι&Α Σπανομάρκου, ερμηνεύει η Αμερικανίδα τραγουδίστρια Natalis Ruby. 
*"Malay Vibes" (2021) - Album παραγωγής των Αδελφών Σπανομάρκου, σε συνεργασία με τον δεξιοτέχνη των πνευστών Faliq Auri, με επανεκτελέσεις παραδοσιακών κομματιών της Μαλαισίας, Ινδονησίας, Σιγκαπούρης
*"Ανεμοσκορπίσματα" (2021) - Single Μουσική Ι&Α Σπανομάρκου σε στίχους Ιωάννη Μάρκου, ερμηνεύει ο Νίκος Βατικιώτης
*"Birth of Hope - Thanos Kalentinis Remix" (2021) - Single, διασκευή σε EDM του ομώνυμου τραγουδιού των αδελφών Σπανομάρκου, από τον Dj Thanos Kalentinis
*"Ο Ύμνος των Σειρήνων" (2021) - Single Μουσική Ι&Α Σπανομάρκου σε στίχους Νικόλα Ράπτη, ερμηνεύει ο Γιώργος Ράπτης
*"Christmas Magic" (2021) - Album με διασκευές των Ι&Α Σπανομάρκου σε γνωστά χριστουγεννιάτικα τραγούδια. Ερμηνεύουν 8 τραγουδιστές και ηθοποιοί : Γρηγόρης Βαλτινός, Ελένη Καρακάση, Βαγγέλης Κονιτόπουλος, Βασίλης Λέκκας, Μπέσυ Μάλφα, Κώστας Μαρτάκης, Ρένος Χαραλαμπίδης, Σωτήρης Ψυλλάκης. Ανάμεσα στα τραγούδια, υπάρχει και μια πολυσυμμετοχική ερμηνεία ολόκληρης της υμνωδίας των Χριστουγεννιάτικων καλάντων, σε μία πολύ σπάνια και συλλεκτική δισκογραφική καταγραφή, διάρκειας εννέα λεπτών.
*"Δάκρυ Κρυστάλλινο" (2022) - Single Μουσική Ι&Α Σπανομάρκου σε στίχους Νικόλα Ράπτη, ερμηνεύει ο Γιώργος Ράπτης
*"Κατειλημμένος" (2022) - Single Μουσική Ι&Α Σπανομάρκου σε στίχους Σωτήρη Λ.Δημητρίου, ερμηνεύει ο Σωτήρης Ψυλλάκης
*"Μη Μ' Αναγκάζεις" (2022) - Single Μουσική Ι&Α Σπανομάρκου, στίχοι του συγγραφέα/σεναριογράφου Κώστα Λεϊμονή, ερμηνεύει η Χριστίνα Καρύδη
*"Deadly Fire" (2022) - Album Rock ύφους, Μουσική/Στίχοι Ι&Α Σπανομάρκου, ερμηνεύει ο Πορτογάλος τραγουδιστής Marcello Vieira, η Ιωάννα Σπανομάρκου, και ο Scott Foster Harris, πρώην μέλος του θρυλικού συγκροτήματος L.A. Guns.
*"Cinematic Vision" (2023) - Album κινηματογραφικού ύφους, instrumental

## Μουσικές Παραστάσεις
Μουσικές παραστάσεις της Ορχήστρας Σπανομάρκου, σε παραγωγή, διεύθυνση, καλλιτεχνική επιμέλεια, ενορχηστρώσεις από τις αδελφές Σπανομάρκου.

* “Ρόδο Αμάραντο" (2014, 2016), Θέατρο Χυτήριο   
* “Στης Γειτονιάς τον Ουρανό” (2015), Θέατρο Χυτήριο 
* “90 Χρόνια Μίκης Θεοδωράκης" (2016), Θέατρο Χυτήριο 
* “Το Ρεμπέτικο του Έρωτα" (2017), Gallery Δημιουργών 

## Παραγωγή και Σκηνοθεσία Ταινιών
Μικρού Μήκους ταινίες, σε παραγωγή και σκηνοθεσία των Αδελφών Σπανομάρκου

* "Caryatids", Ντοκιμαντέρ backstage ταινίας "Rise of the Caryatids"  
* "Who Scrooge Is", Ντοκιμαντέρ
* "A Christmas Carol: Behind The Scenes", Ντοκιμαντέρ
* "Αγάπη", Βασισμένη στο ποίημα της Τζένης Βλαχώνη
* "Αυτοκατάδυση", Βασισμένη στο ποίημα της Τζένης Βλαχώνη
* "Μικρός Τυμπανιστής", Βασισμένη στο ποίημα της Τζένης Βλαχώνη

## Παραγωγές και σκηνοθεσία Μουσικών Video Clip

* "Preocupado", Παραγωγή, Editing
* "Φοιτητή-Φοιτητή", Παραγωγή
* "Μπάλος Μαστίχα" Παραγωγή, Σκηνοθεσία, Editing
* "Το τραγούδι του Χρεωμένου", Παραγωγή, Σκηνοθεσία, Editing
* "Η Γέννηση της Ελπίδας", Παραγωγή, Editing
* "Συρτάκι Αμέθυστος", Παραγωγή, Σκηνοθεσία, Editing
* "Ακόμα Μια Μέρα", Παραγωγή, Σκηνοθεσία, Editing
* "Σαν Καημοί της Μικρασίας", Σκηνοθεσία, Editing
* "Να Έμνε Έναν Πετούμενον", Σκηνοθεσία, Editing
* "Αυτή η Γη Έχει Φωνή", Σκηνοθεσία, Editing
* "Σόλο Διαδρομές", Παραγωγή, Σκηνοθεσία, Editing

## Παραπομπές


Κατηγορία:Έλληνες συνθέτες
Κατηγορία:Έλληνες στιχουργοί
Κατηγορία:Έλληνες μουσικοί παραγωγοί